*Kinnitatud*

*vallavanema 01.08.2024*

*käskkirjaga nr 14-2.2/16*

## **AMETIJUHEND**

# **ÜLDOSA**

|  |  |
| --- | --- |
| **1.1 Ametinimetus** | **1.2 Struktuuriüksus** |
| Noorte heaolu spetsialist | Nõo vallavalitsus  koosseisuväline töökoht  haridus- ja kultuuriosakonna haldusalas |

|  |  |  |
| --- | --- | --- |
| **1.3 Vahetu juht** | **1.4 Kes asendab** | **1.5 Keda asendab** |
| Haridus- ja kultuuriosakonna juhataja | Ei ole määratud | Ei ole määratud |

# **AMETIKOHA EESMÄRK**

# Ametikoha eesmärk on toetada noori vanuses 13-29-eluaastat, kes on NEET-olukorras või sellesse sattumise riskis. Noorte heaolu spetsialisti ülesandeks on noore toetamine tema tööturule jõudmise eesmärgil, selleks kasutatakse juhtumikorralduslikku metoodikat, kirjeldatakse ja analüüsitakse enda tööd ning teavitatakse noori ja laiemat avalikkust enda piirkonna võimalustest.

# **TEENISTUSKOHUSTUSED**

|  |  |
| --- | --- |
| **Põhiülesanded** | **Oodatavad tulemused** |
| * 1. Individuaalne töö noorega | * Noorele on info edastatud, temaga on loodud kontakt ning tegevusplaan. |
| * 1. Noore ja asutuste omavahelise kontakti toetamine ja arendamine | * Loodud on koostöine ja usalduslik keskkond, tänu millele saab noor talle vajalikku tuge (lihtne ligipääs on tagatud). |
| * 1. Võrgustikutöös osalemine | * Toimub kokkulepitud eesmärkidel süstemaatiline asutuste vaheline koostöö, tänu millele on potentsiaalsed abivajavad noored teada ja vajalik abi kiirelt kättesaadav. |
| * 1. Järelsuhtluse hoidmine noortega | * Kontakti hoidmisel on tagatud üks-ühele lähenemine, et hoida noore motivatsiooni valitud lahenduse jätkamiseks ning noorele on tagatud tugi peale esialgse koostöö lõppu uute vajaduste ilmnedes. |
| * 1. Töö nimekirjadega ja juhtumite kirjeldamine STARis | * Noore abivajaduse ulatus on analüüsitud ja hinnatud. * Info noore kohta on lihtsasti leitav. * Juhtumikorraldust on vajadusel võimalik üle anda teisele spetsialistile või omavalitsusele. |
| * 1. Töö analüüsimine | * Noorega tehtud töö on tõhus ja tulemuslik. |
| * 1. Enesehoid (supervisioonidel ja kovisioonidel osalemine) | * Töömotivatsiooni toetav keskkond on tagatud. |
| * 1. Pädevust tõstvates tegevustes osalemine | * Noortega tööks vajalikud kompetentsid on tagatud. |
| * 1. Teavitustöö | * Vajalik info noortele on loodud ja vahendatud, tänu millele noored jõuavad vajalike spetsialistide ja lahendusteni ning teavad neid toetavatest võimalustest. |
| * 1. Piirkonna võimaluste ja koostöötegevuste kaardistamine ja info pidev uuendamine | * Kaardistus piirkonna võimalustest on olemas, tänu millele jõuab noor kiiremini vajalikele teenustele. |
| * 1. Vahetu juhi ühekordsete ülesannete teostamine ning muude pädevusvaldkonda kuuluvate tegevuste korraldamine. | * Ülesanded on teostatud tähtaegselt ja korrektselt. * Muud tööga seotud tegevused ja projektid on omal initsiatiivil ja/või vahetu juhi korraldusel edukalt läbi viidud. |

# **4. ÕIGUSED**

Omab õigust:

* saada tööülesannete täitmiseks vajalikku infot ja abi teistelt ameti struktuuriüksustelt;
* osaleda ametikohale vajalikel koolitustel jt arendustegevustes;
* taotleda vajalikke töövahendeid ja -tingimusi;
* esindada ametit oma valdkonna piires töörühmades, koolitustel jne;
* saada ligipääs tööks vajalikele infosüsteemidele;
* teha ettepanekuid töösuuna töö paremaks korraldamiseks oma tegevusvaldkonnas;
* teha kaugtööd, kokkuleppel vahetu juhiga.

# **5. VASTUTUS**

Omab vastutust:

* tööülesannete tulemusliku täitmise eest vastavalt ametijuhendile, ameti põhimäärusele ja muudele kehtivatele õigusaktidele, juhenditele ning püstitatud eesmärkidele;
* tööülesannete täitmiseks antud vara heaperemeheliku kasutamise eest;
* tööülesannete täitmisega seoses teatavaks saanud isikuandmete, juurdepääsupiiranguga teabe ning konfidentsiaalse info hoidmise eest;
* andmebaaside ja infosüsteemide turvalise ning sihipärase kasutamise eest;
* oma kvalifikatsiooni hoidmise ning täiendamise eest*.*

# **6. TÖÖVAHENDID**

Töövahenditeks on töötaja kasutusse antud vara (kontorimööbel, kontoritehnika, kontoritarbed jms).

# **7. AMETIKOHALE ESITATAVAD NÕUDED**

|  |
| --- |
| **Haridus** |
| Kõrgharidus |
| **Töökogemus** |
| Noortega töötamise kogemus. |
| **Keeleoskus** |
| Valdab eesti keelt vähemalt C1 tasemel. |
| **Arvutikasutamise oskus** |
| Kasutab teksti- ja andmetöötluse põhifunktsioone. Kasutab info- ja kommunikatsiooni-tehnoloogiat info otsimiseks, analüüsimiseks, salvestamiseks ja edastamiseks, ideede väljendamiseks ning suhtlemiseks. |
| **Tööks vajalikud kompetentsid** |
| **Individuaalse, grupi- ja kogukonnatöö erinevate meetodite kasutamise oskus:**   * Lähtub töös kliendi (nii sise- kui väliskliendi) vajadustest ning õigustest. * Oskab kasutada noore vajaduste hindamisel erinevaid hindamistööriistu ja märgata võimalikke teisi lahendusvajadusi, mis võivad vajada koostööpartnerite poolset (pro)aktiivset (järel)sekkumist.   **Suhtlemisoskus:**   * Oskab üksteist vastastikku jõustades kontakteeruda teise inimesega, et anda ja võtta vastu informatsiooni, töödelda ja kontekstipõhiselt tõlgendada saadud sõnumeid. * Oskab erinevate sihtgruppideni (noored, lähivõrgustik, koostööpartnerid, otsustajad jt) jõudmisel ennast selgelt väljendada. * Oskab kasutada erinevaid tagasisidestamise tehnikaid. * Suhtleb taktitundeliselt ka pingelistes ja emotsionaalsetes olukordades. Julgustab ja toetab.   **Asjatundlikkus:**   * Tunneb põhjalikult oma vastutusala, hoiab end kursis valdkonna arengute ja parimate praktikatega. * Seab kõrged standardid töötamisele, tegutseb professionaalselt ja saavutab kokkulepitud eesmärgid. * Täiendab ja jagab oma teadmisi ja infot, arendab end erialaselt. Järgib tööks vajalikke õigusakte ja juhendmaterjale. * Tagab usaldusväärsuse oma pühendunud ja kohusetundliku tööga.   **Koostöövõime:**   * On koostööpartneritega avatud ja sõbralik. Võtab aktiivselt osa üritustest ja algatab ise kokkusaamisi. * Tegutseb meeskonna liikmena ning leiab lahendusi koos kolleegidega. * Täidab kokkulepped ja lubadused. * On avatud, kuulab ja mõtleb kaasa. Annab ja kasutab tagasisidet eesmärkide saavutamiseks. Näitab üles algatusvõimet ja teeb ettepanekuid.   **Digipädevus:**   * Oskab kasutada ja lahendada ettetulevaid probleeme ja tööülesandeid digitehnoloogia abil.   **Andmete juhtimine, väärtustamine ja analüüsimine:**   * Valib sobivad meetodid info kogumiseks, analüüsib ja hindab info olulisust ja asjakohasust, näeb tervikpilti ja mõistab seoseid, kasutab infot otsuste vastuvõtmisel ja soovituste ning prognooside tegemisel. * Oskab leida vajalikke andmeid, neid hallata ja kontrollida kvaliteeti; töödelda ja analüüsida hallatud andmeid ja vajadusel varustada end täiendava infoga ning tagada üksikandmete kaitse * Oskab kasutada erinevaid analüüsi tehnikaid. |